Gustavo Dezotti

Gustavo Abel Dezotti (født 1964) er en argentinsk tidligere fotballspiller som gjorde seg mest bemerket som spiss for den italienske klubben  og for det  i VM i 1990.

Gustavo Dezotti startet karrieren hos . Dezotti var del Argentinas lag som var tapende finalist i Ungdoms-VM i 1983. Han spilte to kamper som innbytter, og var bare i startoppstillingen i finaletapet for Brasil.

I 1988 ble han hentet til italiensk fotball av , som fylte kvoten av utenlandske spillere med Dezotti og de nyinnkjøpte uruguayanerne Nelson Gutiérrez og Rubén Sosa. Dezotti slo aldri til i Lazio. Det ble med én sesong hos Lazio, før han skiftet beite i 1989 til nyopprykkede . For Cremonese finner han umiddelbart veien til nettmaskene. Hans 13 scorede mål i 1989/90-sesongen er likevel ikke nok til å forhindre klubben fra nedrykk. Innsatsen sikrer ham imidlertid en plass i Argentinas tropp til VM-sluttspillet i 1990. Med Diego Maradona og Claudio Caniggia foretrukket i angrep, ble Dezotti henvist til en plass på benken. Han fikk innhopp mot  i gruppespillet og  i kvartfinalen. I straffesparkkonkurransen mot Jugoslavia scoret han det avgjørende straffesparket som sendte Argentina videre til semifinalen. I finalen var Caniggia en av fire spillere som måtte sone suspensjon, hvilket ga Dezotti plass i startoppstillingen. I finaletapet mot  gjorde Dezotti seg mest bemerket ved å bli utvist, drøye tyve minutter etter at lagkamerat Pedro Monzón ble den første spilleren til å bli utvist i en VM-finale. Dezotti spilte aldri for landslaget igjen.

Med sine 11 seriemål i 1990/91-sesongen, hjalp han Cremonese rykke direkte tilbake opp til Serie A. Sammen med Andrea Tentoni formet Dezotti et velfungerende spisspar for laget. Dezotti var en sentral spiller for Cremonese 
fram til han forlot klubben i 1994.

Fra italiensk fotball gikk ferden videre til Mexico, hvor han spilte fire år for  og , før han avrundet karrieren i 1998 med  i uruguayansk fotball.

VM-medaljer 
 1990  Italia -  Sølv i fotball

Landskamper

Referanser

Eksterne lenker 
 

Argentinske fotballspillere
Argentinske landslagsspillere i fotball for herrer
Fotballspillere for Newell's Old Boys
Fotballspillere for SS Lazio
Fotballspillere for US Cremonese
Fotballspillere for Club León
Fotballspillere for Club Atlas
Fotballspillere for Defensor Sporting Club
Personer fra departementet Marcos Juárez i provinsen Cordoba